
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 90
                                                               din 27 aprilie 2023
privind aprobarea modificării tarifelor specifice serviciului pentru gestionarea câinilor fără stăpân, în Municipiul Sighișoara, delegat prin Hotărârea Consiliului Local Sighișoara nr. 166/30.08.2018


Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 893/11.01.2023 și la Consiliul Local Sighișoara cu nr. 8.100/28.02.2023, de referatul de aprobare, înregistrat cu nr. 892/11.01.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile H.G. nr. 1059/2013 pentru aprobarea normelor metodologice de aplicare a O.U.G. nr. 155/2001 privind aprobarea programului de gestionare a câinilor fără stăpân, cu modificările și completările ulterioare;


Luând în considerare prevederile O.U.G. nr. 55/2002 privind regimul de deținere al câinilor periculoși sau agresivi, republicată, cu modificările și completările ulterioare;


Având în vedere prevederile O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;


Ținând cont de prevederile O.G. nr. 42/2004 privind organizarea activității sanitar - veterinare și pentru siguranța alimentelor, cu modificările și completările ulterioare;


Văzând prevederile Legii nr. 205/2004 privind protecția animalelor, republicată, cu modificările și completările ulterioare;


Luând în considerare prevederile Ordinului nr. 523/2008 pentru aprobarea Normelor metodologice de aplicare a Legii nr. 205/2004 privind protecția animalelor;


Ținând cont de prevederile Ordinului nr. 1/2014 pentru aprobarea Normelor privind identificarea și înregistrarea câinilor cu stăpân, cu modificările și completările ulterioare;


Având în vedere prevederile O.G. nr. 24/2016 privind organizarea și desfășurarea activității de neutralizare a subproduselor de origine animală care nu sunt destinate consumului uman, cu modificările și completările ulterioare;


Ținând cont de prevederile Legii nr. 60/2004 privind ratificarea Convenției europene pentru protecția animalelor de companie, semnată la Strasbourg la 23 iunie 2003;


Având în vedere prevederile O.G. nr. 21/2002 privind gospodărirea localităților urbane și rurale, cu modificările și completările ulterioare;

Având în vedere Hotărârea Consiliului Local Sighișoara nr. 166/30.08.2018 privind aprobarea delegării gestiunii prin concesiune a serviciului pentru gestionarea câinilor fără stăpân, în Municipiul Sighișoara, și a documentației necesare pentru delegarea acestui serviciu;

Având în vedere contractul de delegare a gestiunii prin concesiune a serviciului pentru gestionarea câinilor fără stăpân în Municipiul Sighișoara, încheiat între Municipiul Sighișoara, în calitate de concedent și Asociația pentru Drepturile Animalelor, în calitate de concesionar, înregistrat cu nr. 36.289/28.12.2018;


Luând în considerare adresa Asociației pentru Drepturile Animalelor – A.D.A. Sighișoara, înregistrată la Municipiul Sighișoara cu nr. 51.659/27.12.2022, cu referire la costurile activității de gestionare a câinilor fără stăpân;


Luând în considerare prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 894/11.01.2023, prin care se propune aprobarea modificării tarifelor specifice serviciului pentru gestionarea câinilor fără stăpân, în Municipiul Sighișoara, delegat prin Hotărârea Consiliului Local Sighișoara nr. 166/30.08.2018;
Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. ”d”, alin. (7) lit. ”s” și alin. (14), art. 139 alin. (1) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ș T E:

Art. 1. Se aprobă modificarea tarifelor specifice serviciului pentru gestionarea câinilor fără stăpân, în Municipiul Sighișoara, delegat prin Hotărârea Consiliului Local Sighișoara nr. 166/30.08.2018 privind aprobarea delegării gestiunii prin concesiune a serviciului pentru gestionarea câinilor fără stăpân, în Municipiul Sighișoara, și a documentației necesare pentru delegarea acestui serviciu, conform anexei, care face parte integrantă din prezenta hotărâre.


Art. 2. Cu data adoptării prezentei hotărâri, orice alte prevederi contrare, incidente în speță, se abrogă, iar orice trimitere cu referire la tarifele practicate se va interpreta ca fiind făcută cu referire la cele aprobate prin prezenta.


Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare – Direcția Economică, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara și Asociația pentru Drepturile Animalelor – A.D.A. Sighișoara.


Art. 4. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcţia Economică;
  1 ex. Asociația pentru Drepturile Animalelor – A.D.A. Sighișoara.

10 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 90/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


